CELEX: 32008R0775
Language: da
Date: 2008-08-04 00:00:00
Title: Kommissionens forordning (EF) nr. 775/2008 af 4. august 2008 om fastsættelse af maksimalgrænseværdier for restkoncentrationer af fodertilsætningsstoffet canthaxanthin ud over betingelserne i direktiv 2003/7/EF (EØS-relevant tekst)

5.8.2008   
            
            
               DA
            
            
               Den Europæiske Unions Tidende
            
            
               L 207/5
            
         
      KOMMISSIONENS FORORDNING (EF) Nr. 775/2008
   af 4. august 2008
   om fastsættelse af maksimalgrænseværdier for restkoncentrationer af fodertilsætningsstoffet canthaxanthin ud over betingelserne i direktiv 2003/7/EF
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 2, tredje punktum, og
   ud fra følgende betragtninger:
   
               (1)
            
            
               Ved Kommissionens direktiv 2003/7/EF af 24. januar 2003 om ændring af betingelserne for tilladelse til anvendelse af canthaxanthin i foderstoffer i henhold til Rådets direktiv 70/524/EØF (2) er der fastsat betingelser for tilladelse til anvendelse af tilsætningsstoffet canthaxanthin på visse kategorier af dyr. For de kategorier, der er omfattet af direktiv 2003/7/EF, blev betingelserne for tilladelse i Kommissionens forordning (EF) nr. 2316/98 (3) erstattet ved det pågældende direktiv. Det pågældende tilsætningsstof er blevet opført i EF-registret over fodertilsætningsstoffer som et eksisterende produkt i overensstemmelse med artikel 10 i forordning (EF) nr. 1831/2003.
            
         
               (2)
            
            
               Efter anmodning fra Kommissionen vedtog Den Europæiske Fødevaresikkerhedsautoritet (EFSA) den 14. juni 2007 en udtalelse om maksimalgrænseværdierne (MRL) for restkoncentrationer af canthaxanthin i foderstoffer af animalsk oprindelse (4). For at overholde det acceptable daglige indtag af canthaxanthin foreslog EFSA, at der blev fastsat MRL for det pågældende stof i overensstemmelse med de værdier, der er anført i udtalelsen.
            
         
               (3)
            
            
               Der bør derfor også fastsættes MRL for fodertilsætningsstoffet canthaxanthin ud over de eksisterende betingelser for tilladelse til at anvende det pågældende tilsætningsstof.
            
         
               (4)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Ud over de betingelser for tilladelse til at anvende canthaxanthin, der er fastsat i direktiv 2003/7/EF, anvendes der maksimalgrænseværdier for restkoncentrationer heraf, jf. bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (2)  EFT L 22 af 25.1.2003, s. 28.
   
      (3)  EFT L 289 af 28.10.1998, s. 4.
   
      (4)  Videnskabelig udtalelse afgivet af Ekspertpanelet for Tilsætningsstoffer og Produkter eller Stoffer, der Anvendes i Foder, om maksimalgrænseværdierne for restkoncentrationer af canthaxanthin i foderstoffer af animalsk oprindelse fra dyr, som er fodret med canthaxanthin som fodertilsætningsstof. EFSA Journal (2007) 507, s. 1-19.
   
      BILAG
      
                  EF-nr.
               
               
                  Tilsætningsstof
               
               
                  Kemisk betegnelse, beskrivelse
               
               
                  Dyreart eller -kategori
               
               
                  Maksimalgrænseværdier for restkoncentrationer (MRL) i relevante foderstoffer af animalsk oprindelse
               
            
                  Farvestoffer, herunder pigmenter
               
            
                  
                              1.
                           
                           
                              Carotenoider og xanthophyler
                           
                        
            
                  E161 g
               
               
                  Canthaxanthin
               
               
                  C40H52O2
                  
               
               
                  Fjerkræ, dog ikke æglæggende høner
               
               
                  15 mg canthaxanthin/kg lever (vådt væv) og 2,5 mg canthaxanthin/kg skind/fedt (vådt væv)
               
            
                  Æglæggende høner
               
               
                  30 mg canthaxanthin/kg æggeblomme (vådt væv)
               
            
                  Laks
               
               
                  10 mg canthaxanthin/kg muskel (vådt væv)
               
            
                  Ørreder
               
               
                  5 mg canthaxanthin/kg muskel (vådt væv)
               
            
                   
               
               
                  
                              3.1
                           
                           
                              Canthaxanthin tilladt til at farve foderstoffer i overensstemmelse med EF-bestemmelserne
                           
                        
               
                   
               
               
                  Fjerkræ, dog ikke æglæggende høner
               
               
                  15 mg canthaxanthin/kg lever (vådt væv) og 2,5 mg canthaxanthin/kg skind/fedt (vådt væv)
               
            
                  Æglæggende høner
               
               
                  30 mg canthaxanthin/kg æggeblomme (vådt væv)
               
            
                  Laks
               
               
                  10 mg canthaxanthin/kg muskel (vådt væv)
               
            
                  Ørreder
               
               
                  5 mg canthaxanthin/kg muskel (vådt væv)